Sekolah Menengah Kebangsaan Tengku Ampuan Jemaah

Sekolah Menengah Kebangsaan Tengku Ampuan Jemaah atau nama ringkasnya SMKTAJ / STAJ, ialah sebuah Sekolah Menengah Kebangsaan yang terletak di Jalan Pandamaran, Klang, Selangor.

Kini setelah lebih 50 tahun SMKTAJ bertapak di Pelabuhan Klang, banyak perubahan yang dialami sama ada dari aspek pembangunan fizikal, pembangunan sahsiah dan bidang akademik serta kokurikulum.SMKTAJ mempunyai murid  di kawasan Pelabohan Klang dengan bilangan pelajar berjumlah lebih 1900 orang dan bilangan guru seramai 127 orang dan AKP seramai 11 orang.

Sejarah 
Pada tahun 1966, sebuah sekolah ditubuhkan di kawasan Pelabohan Klang yang diberi nama Sekolah Menengah Lapangan Terbang Lama Port Swettenham dan menumpang di Sekolah Menengah Perempuan Raja Zarina.

Bermula April 1972, sekolah ini menerima bangunan baru yang terletak bersebelahan dengan Sekolah Menengah Lelaki Dato' Hamzah dan dikenali dengan nama Sekolah Kebangsaan Pelabohan Klang.

Pada 8 Jun 1974, Sultan Selangor ketika itu, Ke Bawah Duli Yang Maha Mulia Sultan Salahuddin Abdul Aziz Shah al-Haj mencemar duli merasmikan sekolah ini. Dengan perkenan baginda, sekolah ini dikurniakan nama Sekolah Menengah Tengku Ampuan Jemaah sempena nama bonda baginda.
 Pengetua yang pernah berkhidmat 
 Encik Aziz bin Khusrin (1966 - 1978)
 Encik Mohd. Ropi bin Jahis (1978 - 1982)
 Encik Zorkarnain bin Abdul Rahman (1982 - 1 bulan)
 Tuan Haji Ghaffar bin Sareh (1982 - 7 bulan)
 Encik Mohd Isa bin Abu (1995 - 1998)
 Puan Zaharah binti Che Ahmad (1998 - 2003)
 Encik Mohamad Dzur bin Abdul Rahman (2003 hingga 2011)
 Puan Noor Mala binti Hamzah (2012 hingga 2016) 
 Encik Zakaria bin Ismail (2016 hingga 2019)
Encik Shukri Bin Zakaria (2019 hingga 2022)
 Encik Abdul Razak bin Supajan (2023 hingga kini)

 Visi sekolah 
SMKTAJ sebagai penjana modal insan berilmu dan berakhlak mulia dengan memperkasa ICT menjelang 2017.

 Misi sekolah 
SMKTAJ berazam melahirkan insan cemerlang dan seimbang serta mewujudkan sekolah berwatak berasaskan cara-cara berikut:

 Membentuk insan kamil yang patuh kepada Tuhan, ibu bapa, guru dan pemimpin.
 Mendidik pelajar dengan ilmu yang bermanfaat dan nilai akhlak yang mulia.
 Memastikan pentadbiran dan pengurusan sekolah bersistematik dan berkesan.
 Mewujudkan persekitaran sekolah yang selamat, ceria dan bersih bagi keberkesanan P&P.
 Memperkasa keberkesanan ICT sebagai medium P&P dan tadbir urus berkesan.

 Lagu sekolah 
SMK Tengku Ampuan Jemaah*

Menerusi pendidikan berkualiti

Mendukung misi visi negara

Melonjak ke arah bertaraf dunia

Melahirkan insan yang terbilang

Murid bersatu berbilang bangsa

Membentuk satu budaya

Hijau perpaduan kuning kesetiaan

Putih disiplin setiap masa

Rajin, Usaha, Jaya pegangan kita

Akhlak mulia jangan dilupa

Bangun beranikan terima seruan

Dengan bimbingan guru semua

Yakin dan tabah mencapai cita

Itu ikrar sumpah setia

SMK Tengku Ampuan Jemaah

Lagu: Shuzaidi Bin Samsuddin
Lirik: Shuzaidi Bin Samsuddin/Sharuddin Bin Saring
😅👍🏼🕵🏼‍♂️

 Ikrar pelajar 
Bahawasanya kami, pelajar-pelajar SMK Tengku Ampuan Jemaah berikrar, akan taat setia kepada agama, perintah ibu bapa dan guru-guru kami.

Kami juga berjanji akan menjadi pelajar yang berdisiplin, bertanggungjawab, berkeyakinan, bersatu padu dan berakhlak mulia, menghadapi pelajaran dengan tekun serta mengambil bahagian dalam semua aktiviti sekolah.

Kami berjanji akan memelihara nama baik sekolah, patuh kepada peraturannya agar menjadi modal insan berilmu dan berakhlak mulia dengan memperkasa ICT.

 Piagam sekolah 
Kami staf SMK Tengku Ampuan Jemaah, Pelabohan Klang berikrar akan bekerjasama dengan ibu bapa dan masyarakat bagi
 Melahirkan pelajar-pelajar yang berilmu, berketrampilan dan prihatin terhadap persekitaran.
 Membimbing pelajar ke arah pembentukan sahsiah dan akhlak mulia.
 Mempertingkatkan prestasi akademik dan kokurikulum.
 Mewujudkan persekitaran sekolah yang bersih dan suasana penyayang.

 Budaya sekolah 
 Mengamalkan sikap bersopan-santun dan berbudi pekerti yang tinggi.
 Sentiasa berusaha sendiri dan mengeluarkan mutu kerja yang tinggi.
 Memupuk perasaan taat dan percaya kepada kebolehan sendiri.
 Mewujudkan taraf kebersihan yang membanggakan.
 Meninggalkan amalan ponteng.

 Pencapaian 
 Perkara  Pencapaian Kejohanan Bola Sepak MSSD Klang  Naib Johan L18 Boling Tenpin MSSD Klang  Johan (Darren) & Naib Johan (Ivan) Kejohanan Sepak Takraw MSSD Klang  Johan Pertandingan Kawad Kaki NGO Puteri  Johan Daerah Klang (2007,2009-2011)
Johan Peringkat Negeri (2009) Pertandingan Kawad Kaki NGO Putera  Johan Daerah Klang (2008,2009,2011)
Johan Peringkat Negeri & Kebangsaan (2008,2009) Ragbi MSSD Klang  Naib Juara Kejohanan Bola Sepak MSSS  Johan Kejohanan Ragbi MSSS  Naib Johan Bowl Kejohanan Ragbi Antarabangsa SEMASHUR 2010  Johan Shield Kejohanan Ragbi Antarabangsa Iskandar Malaysia 10  Separuh Akhir Kejohanan Sepak Takraw - Berpasukan  Johan

 Alamat 
Sekolah Menengah Kebangsaan Tengku Ampuan Jemaah 
Jalan Pandamaran
42000 Pelabuhan Klang
Selangor Darul Ehsan
No. Telefon : +603 3168 6939
No. Faks : +603 3168 7834
Emel : bea0094_staj@yahoo.com

 Pautan luar 
 Laman Web SMK Tengku Ampuan Jemaah 
 Laman Web Persatuan Alumni SMK Tengku Ampuan Jemaah

Tengku Ampuan Jemaah
Tengku Ampuan Jemaah